title: Регламент за изпълнение (ЕС) № 784/2013 на Комисията от 14 август 2013 година за определяне на вносните мита в сектора на зърнените култури, приложими от 16 август 2013 година

text:
               15.8.2013

               BG

               Официален вестник на Европейския съюз

               L 219/30

         РЕГЛАМЕНТ ЗА ИЗПЪЛНЕНИЕ (ЕС) № 784/2013 НА КОМИСИЯТА
   от 14 август 2013 година
   за определяне на вносните мита в сектора на зърнените култури, приложими от 16 август 2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.

               (3)

               Съгласно член 2, параграф 2 от Регламент (ЕС) № 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 16 август 2013 година, които да са приложими до влизането в сила на ново определяне.

               (5)

               С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   От 16 август 2013 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 август 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 16 август 2013 година

                  Код по КН

                  Описание на стоките

                  Вносно мито (1)

                  (EUR/t)

                  1001 19 00
                  1001 11 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека висококачествена, различна от тази за посев

                  0,00

                  1002 10 00
                  1002 90 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90
                  1007 90 00

                  СОРГО на зърна, различно от хибрид за посев

                  0,00

         (1)  Вносителят може, прилагайки член 2, параграф 4 от Регламент (ЕС) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      31.7.2013-14.8.2013

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница с високо качество

                              Твърда пшеница със средно качество (2)

                              Твърда пшеница с ниско качество (3)

                              Борса

                              Minnéapolis

                              Chicago

                              —

                              —

                              —

                              Котировка

                              217,78

                              140,42

                              —

                              —

                              —

                              Цена CAF САЩ

                              —

                              —

                              234,54

                              224,54

                              204,54

                              Премия за Залива

                              —

                              33,42

                              —

                              —

                              —

                              Премия за Големите езера

                              27,28

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив — Ротердам:

                              16,76 EUR/t

                              Разходи за навло: Големите езера — Ротердам:

                              49,25 EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) 2017/1086 на Комисията от 19 юни 2017 година за изменение на Регламент (ЕО) № 634/2007 по отношение на характеристиката на селенометионина, получен от Saccharomyces cerevisiae NCYC R397 (Текст от значение за ЕИП. )

text:
               20.6.2017

               BG

               Официален вестник на Европейския съюз

               L 156/22

         РЕГЛАМЕНТ ЗА ИЗПЪЛНЕНИЕ (ЕС) 2017/1086 НА КОМИСИЯТА
   от 19 юни 2017 година
   за изменение на Регламент (ЕО) № 634/2007 по отношение на характеристиката на селенометионина, получен от Saccharomyces cerevisiae NCYC R397
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
   като има предвид, че:

               (1)

               С Регламент (ЕО) № 634/2007 на Комисията (2), изменен с Регламент за изпълнение (ЕС) № 427/2013 на Комисията (3) се разрешава селенометионинът, получен от Saccharomyces cerevisiae NCYC R397, като фуражна добавка.

               (2)

               Комисията получи заявление, в което се иска изменение на условията на разрешителното по отношение на характеристиката на фуражната добавка. Въпросното заявление беше придружено от съответни данни в подкрепа на искането за промяна. Комисията препрати посоченото заявление до Европейския орган за безопасност на храните („Органът“). Заявителят първоначално поиска включването на съдържанието на селеноцистеин в характеристиката на добавката, но накрая оттегли тази промяна; следователно заявлението се отнася единствено до увеличение на максималното съдържание на селен във валидното понастоящем разрешение за добавката.

               (3)

               В становището си от 20 октомври 2016 г. (4) Органът заключи, че заявеното изменение няма да окаже влияние върху безопасността и ефикасността на продукта, като припомни риска за безопасността на ползвателите на продукта. В действащия понастоящем акт за разрешаване се съдържа разпоредба за справяне по подходящ начин с този риск.

               (4)

               Оценката на изменения препарат показва, че той отговаря на условията за разрешаване, определени в член 5 от Регламент (ЕО) № 1831/2003.

               (5)

               Поради това Регламент (ЕО) № 634/2007 следва да бъде съответно изменен.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 634/2007
   В четвъртата колона от приложението към Регламент (ЕО) № 634/2007, текстът между заглавието „Характеристика на добавката“ и заглавието „Аналитичен метод“ се заменя със следното:
   „Органичен селен, предимно селенометионин (63 %), със съдържание на селен между 2 000 и 3 500 mg Se/kg (97—99 % органичен селен)“.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юни 2017 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Регламент (ЕО) № 634/2007 на Комисията от 7 юни 2007 г. относно разрешителното за селенометионин, произведен от Saccharomyces cerevisiae NCYC R397 като фуражна добавка (ОВ L 146, 8.6.2007 г., стр. 14).

      (3)  Регламент за изпълнение (ЕС) № 427/2013 на Комисията от 8 май 2013 г. за разрешаването на селенометионин, получен от Saccharomyces cerevisiae NCYC R646, като фуражна добавка за всички животински видове и за изменение на регламенти (ЕО) № 1750/2006, (ЕО) № 634/2007 и (ЕО) № 900/2009 по отношение на максималното добавяне на обогатени със селен дрожди (ОВ L 127, 9.5.2013 г., стр. 20).

      (4)  EFSA Journal (Бюлетин на ЕОБХ), 2016;14(11):4624.


title: Регламент за изпълнение (ЕС) № 561/2012 на Комисията от 27 юни 2012 година за изменение на Регламент за изпълнение (ЕС) № 284/2012 за налагане на специални условия, регулиращи вноса на фуражи и храни с произход от Япония или изпратени от тази държава, след аварията в ядрената електроцентрала „Фукушима“  текст от значение за ЕИП

text:
               28.6.2012

               BG

               Официален вестник на Европейския съюз

               L 168/17

         РЕГЛАМЕНТ ЗА ИЗПЪЛНЕНИЕ (ЕС) № 561/2012 НА КОМИСИЯТА
   от 27 юни 2012 година
   за изменение на Регламент за изпълнение (ЕС) № 284/2012 за налагане на специални условия, регулиращи вноса на фуражи и храни с произход от Япония или изпратени от тази държава, след аварията в ядрената електроцентрала „Фукушима“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), точка ii) от него,
   като има предвид, че:

               (1)

               В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета държава, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите членки мерки.

               (2)

               След аварията в ядрената електроцентрала „Фукушима“ от 11 март 2011 г. Комисията бе уведомена, че нивата на радионуклеиди в някои хранителни продукти с произход от Япония са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това бе приет Регламент за изпълнение (ЕС) № 297/2011 на Комисията от 25 март 2011 г. за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ (2). Този регламент бе заменен с Регламент за изпълнение (ЕС) № 961/2011 на Комисията (3), който впоследствие бе заменен с Регламент за изпълнение (ЕС) № 284/2012 на Комисията (4).

               (3)

               Японските органи наскоро съобщиха за чести случаи на отгледани върху дървесина гъби шийтаке с произход от префектура Ивате, които не съответстват на изискванията. Нивата на общото количество цезий-134 и цезий-137, установени в отгледани върху дървесина гъби шийтаке, са надвишили по-строгото максимално допустимо ниво от 100 Becquerel/kg, което се прилага в Япония от 1 април 2012 г. Също така в значителен брой проби установените нива са по-високи от максималното допустимо ниво, приложимо преди 1 април 2012 г. (500 Becquerel/kg). Освен това бе съобщено за несъответствие с изискванията във връзка с няколко проби от папрат и риба с произход от Ивате. Префектура Ивате не е сред префектурите от засегнатата зона, за които има изискване произхождащите от тях фуражи и храни да бъдат проверявани преди износ в Съюза. С оглед на тези наскоро направени констатации е целесъобразно префектура Ивате да бъде добавена към засегнатата зона.

               (4)

               Поради това Регламент за изпълнение (ЕС) № 284/2012 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 284/2012 се изменя, както следва:

               (1)

               В член 5 параграф 3 се заменя със следното:
               „3.   Декларацията, посочена в параграф 1, също така удостоверява, че:

                           а)

                           продуктите са събрани и/или преработени преди 11 март 2011 г.; или

                           б)

                           продуктите са с произход от префектура, различна от Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава, Шизуока и Ивате, и не са изпратени от някоя от тези префектури; или

                           в)

                           продуктите са изпратени от префектура Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава, Шизуока и Ивате, но не са с произход от някоя от тези префектури и не са били изложени на радиоактивност по време на транзита; или

                           г)

                           ако продуктите са с произход от префектура Фукушима, Гунма, Ибараки, Точиги, Мияги, Яманаши, Сайтама, Токио, Чиба, Канагава, Шизуока и Ивате, те се съпровождат от аналитичен доклад, съдържащ резултатите от взетите проби и анализа.“

               (2)

               Приложение I се заменя с текста, установен в приложението към настоящия регламент.

         Член 2
   Преходна мярка
   Чрез дерогация от член 6, параграф 1 от Регламент за изпълнение (ЕС) № 284/2012 продуктите, посочени в член 1 от същия регламент, могат да бъдат внасяни в Съюза, ако са придружени от декларация, съгласно предишния образец на декларация, посочен в приложение I към посочения регламент, в случай че:

               а)

               продуктите са напуснали Япония преди влизането в сила на настоящия регламент; или

               б)

               декларацията е била издадена преди датата на влизане в сила на настоящия регламент и продуктите са напуснали Япония не повече от 10 работни дни след влизането в сила на настоящия регламент.

         Член 3
   Влизане в сила
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 юни 2012 година.

            За Комисията

            Председател

         José Manuel BARROSO

      (1)  ОВ L 31, 1.2.2002 г., стр. 1.

      (2)  ОВ L 80, 26.3.2011 г., стр. 5.

      (3)  ОВ L 252, 28.9.2011 г., стр. 10.

      (4)  ОВ L 92, 30.3.2012 г., стр. 16.

      ПРИЛОЖЕНИЕ

            „ПРИЛОЖЕНИЕ I


title: Регламент за изпълнение (ЕС) 2017/906 на Съвета от 29 май 2017 година за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република

text:
               30.5.2017

               BG

               Официален вестник на Европейския съюз

               L 139/2

         РЕГЛАМЕНТ ЗА ИЗПЪЛНЕНИЕ (ЕС) 2017/906 НА СЪВЕТА
   от 29 май 2017 година
   за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 март 2014 г. Съветът прие Регламент (ЕС) № 224/2014.

               (2)

               На 12 януари 2017 г. комитетът към Съвета за сигурност на ООН, създаден съгласно Резолюция 2127 (2013) на Съвета за сигурност на ООН, актуализира информацията, отнасяща се до десет лица и две образувания, на които са наложени ограничителни мерки.

               (3)

               Поради това приложение I към Регламент (ЕС) № 224/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 224/2014 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 май 2017 година.

            За Съвета

            Председател

         C. CARDONA

      (1)  ОВ L 70, 11.3.2014 г., стр. 1.

      ПРИЛОЖЕНИЕ
      Вписванията за изброените по-долу лица и образувания се заменят със следните вписвания:

         „A.   Лица

         1.   François Yangouvonda BOZIZÉ (други имена: a) Bozize Yangouvonda)

            Дата на раждане:14 октомври 1946 г.

            Място на раждане: Mouila, Габон.

            Гражданство: Централноафриканска република.

            Адрес: Уганда.

            Дата на посочване от ООН: 9 май 2014 г.

            Друга информация:

         Името на майката е Martine Kofio. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5802796

            Сведения от описателното обобщение на основанията за включване в списъка, предоставено от Комитета по санкциите:

         Bozizе е включен в списъка на 9 май 2014 г. съгласно точка 36 от Резолюция 2134 (2014) за „участие или подпомагане на действия, които подкопават мира, стабилността или сигурността на ЦАР“.

               Допълнителни сведения

         Със съдействието на свои поддръжници Bozize подстрекава нападенията на Bangui от 5 декември 2013 г. Оттогава той продължава опитите си за провеждане на операции за дестабилизиране, целящи поддържане на напрежението в столицата на ЦАР. Има сведения, че преди да напусне ЦАР на 24 март 2013 г., Bozize създава военизираната групировка Антибалака. В комюнике Bozize призовава групировката си да продължи зверствата срещу настоящия режим и ислямистите. Има сведения, че Bozize предоставя финансова и материална подкрепа на членове на групировката, които работят за дестабилизиране на протичащия в момента преход и за връщането на Bozize на власт. Повечето от членовете на Антибалака са от централноафриканските въоръжени сили, разпръснали се в провинцията след преврата и впоследствие реорганизирани от Bozize. Bozize и поддръжниците му контролират повече от половината части Антибалака.
         Лоялните към Bozize сили са въоръжени с автомати, минохвъргачки и ракетомети и все по-често участват в репресиите срещу мюсюлманското население в ЦАР. Обстановката в ЦАР рязко се влошава след нападението на Антибалака в Bangui от 5 декември 2013 г., при което загиват над 700 души.
         2.   Nourredine ADAM (други имена: a) Nureldine Adam; б) Nourreldine Adam; в) Nourreddine Adam; г) Mahamat Nouradine Adam)

            Длъжност: а) генерален директор на Извънредния комитет за защита на демократичните постижения; б) министър на сигурността; в) генерал

            Дата на раждане: a) 1970 г. б) 1969 г. в) 1971 г. г) 1 януари 1970 г.

            Място на раждане: Ndele, Централноафриканска република.

            Гражданство: Централноафриканска република. Паспорт №: D00001184

            Адрес: Birao, Централноафриканска република.

            Дата на посочване от ООН: 9 май 2014 г.

            Друга информация:

         Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5802798

            Сведения от описателното обобщение на основанията за включване в списъка, предоставено от Комитета по санкциите:

         Nourredine е включен в списъка на 9 май 2014 г. съгласно точка 36 от Резолюция 2134 (2014) за „участие или подпомагане на действия, които подкопават мира, стабилността или сигурността на ЦАР“.

               Допълнителни сведения

         Noureddine е един от първите лидери на Селека. Той е идентифициран като генерал и председател на една от въоръжените бунтовнически групировки на Селека, централното крило на PJCC — групировка, официално известна като Конвенцията на патриотите за справедливост и мир, чийто акроним е известен и като CPJP. Като бивш водач на „Фундаментал“ — фракция на Конвенцията на патриотите за справедливост и мир (CPJP/F), той е военен координатор на бившата Селека по време на нападенията при размириците в Централноафриканската република в периода между началото на декември 2012 г. и март 2013 г. Без съдействието и близките връзки на Noureddine със специалните сили на Чад Селека вероятно нямаше да успее да вземе властта от бившия президент на ЦАР François Bozizé.
         След назначаването на Catherine Samba-Panza за временен президент на 20 януари 2014 г. Noureddine е един от основните архитекти на тактическото изтегляне на бившата Селека в Sibut с цел изпълнение на плана за създаване на мюсюлманско ядро в северната част на страната. Той отправя ясни призиви към лоялните към него сили да се противопоставят на разпорежданията на преходното правителство и на военните ръководители на Международната мисия за подкрепа под африканско ръководство в Централноафриканската република (MISCA). Noureddine активно ръководи някогашните части на Селека, за които се смята, че са разпуснати от Djotodia през септември 2013 г., както и операциите срещу кварталите с християнско население, и продължава да предоставя значителна подкрепа и указания на някогашните части на Селека, които действат в ЦАР.
         Nourredine е включен в списъка на 9 май 2014 г. и съгласно точка 37, буква б) от Резолюция 2134 (2014) за „участие в планирането, ръководството или извършването на действия, които са в нарушение на приложимото международно право в областта на правата на човека или на приложимото международно хуманитарно право“.
         След като Селека поема контрол над Bangui на 24 март 2013 г., Nourredine Adam е назначен за министър на сигурността, след което за генерален директор на Извънредния комитет за защита на демократичните постижения (Comité extraordinaire de défense des acquis démocratiques — CEDAD, разузнавателна служба на ЦАР, която вече не съществува). Nourredine Adam използва CEDAD като лична политическа полиция, която извършва множество произволни арести, изтезания и екзекуции по бърза процедура. Освен това Noureddine е една от основните фигури зад кръвопролитната операция в Boy Rabe. През август 2013 г. силите на Селека щурмуват Boy Rabe, квартал на столицата, считан за бастион на поддръжниците на François Bozizé и неговата етническа група. Има сведения, че под претекст, че търсят скрито оръжие, отрядите на Селека избиват десетки цивилни граждани и извършват множество грабежи. След като набезите обхващат и други квартали, хиляди граждани нахлуват в международното летище, считано за безопасно поради присъствието на френски войски, и окупират пистата.
         Nourredine е включен в списъка на 9 май 2014 г. и съгласно точка 37, буква г) от Резолюция 2134 (2014) за „предоставяне на подкрепа на въоръжени групи или престъпни мрежи чрез незаконна експлоатация на природни ресурси“.
         В началото на 2013 г. Nourredine Adam играе важна роля във финансовите мрежи на бившата Селека. Той пътува до Саудитска Арабия, Катар и Обединените арабски емирства да набира средства за бившите бунтовници. Действа и като посредник на чадския канал за трафик на диаманти, опериращ между Централноафриканската република и Чад.
         4.   Alfred YEKATOM (други имена: a) Alfred Yekatom Saragba б) Alfred Ekatom в) Alfred Saragba г) полковник Rombhot д) полковник Rambo е) полковник Rambot ж) полковник Rombot з) полковник Romboh)

            Длъжност: Младши сержант в централноафриканските въоръжени сили (FACA)

            Дата на раждане: 23 юни 1976 г.

            Място на раждане: Централноафриканска република

            Гражданство: Централноафриканска република

            Адрес: а) Mbaiki, област Lobaye, Централноафриканска република (тел.: + 236 72 15 47 07/ + 236 75 09 43 41) б) Bimbo, област Оmbella-Mpoko, Централноафриканска република (предишно местонахождение)

            Дата на посочване от ООН: 20 август 2015 г.

            Друга информация:

         Контролирал и ръководил голяма въоръжена бойна група. Име на бащата (осиновител) — Еkatom Saragba (изписва се също Yekatom Saragba). Брат на Yves Saragba, военен ръководител в движението Антибалака в Batalimo, област Lobaye, и бивш военнослужещ в централноафриканските въоръжени сили. Физическо описание: цвят на очите: черен; цвят на косата: плешив; цвят на кожата: черен; ръст: 170 cm; тегло: 100 kg. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5891143

            Сведения от описателното обобщение на основанията за включване в списъка, предоставено от Комитета по санкциите:

         Alfred Yekatom е включен в списъка на 20 август 2015 г. съгласно точка 11 от Резолюция 2196 (2015 г.), затова че „участва във или оказва подкрепа за действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“.

               Допълнителни сведения:

         Alfred Yekatom, известен още като „полковник Rombhot“, е ръководител на бойна фракция от движението Антибалака, известна като „южното Антибалака“. Притежавал е ранг младши сержант в централноафриканските въоръжени сили (Forces Armées Centrafricaines — FACA).
         Yekatom e участвал във или оказвал подкрепа за действия, насочени срещу мира, стабилността или сигурността на ЦАР, включително действия, които застрашават преходни споразумения, и застрашават процеса на политически преход. Yekatom е контролирал и ръководил голяма въоръжена бойна група, действаща в района на PK9 в Bangui, както и в градовете Bimbo (област Ombella-Mpoko), Cekia, Pissa и Mbaïki (столица на област Lobaye), като е установил щаба си в отдаден на концесия горски район в Batalimo.
         Yekatom е контролирал пряко дузина контролно-пропускателни пунктове, обслужвани средно от по десет въоръжени бойци, носещи униформи и оръжия, включително автоматични оръжия, от главния мост между Bimbo и Bangui до Mbaïki (област Lobaye) и от Pissa до Batalimo (близо до границата с Република Конго), които са събирали незаконни такси от частни автомобили и мотоциклети, пътнически микробуси и камиони, изнасящи горски ресурси за Камерун и Чад, както и от кораби, плаващи по река Oubangui. Според наблюдения Yekatom лично е събирал част от тези незаконни такси. Твърди се, че Yekatom и неговите военизирани отряди са убивали цивилни.
         5.   Habib SOUSSOU (други имена: Soussou Abib)

            Длъжност: а) координатор на Антибалака за област Lobaye; б) ефрейтор от централноафриканските въоръжени сили

            Дата на раждане: 13 март 1980 г.

            Място на раждане: Boda, Централноафриканска република

            Гражданство: Централноафриканска република

            Адрес: Boda, Централноафриканската република (Тел. + 236 72198628)

            Дата на посочване от ООН: 20 август 2015 г.

            Друга информация:

         Назначен за регионален командир (COMZONE) на Boda на 11 април 2014 г., а на 28 юни 2014 г. — за цялата област Lobaye. Под негово командване продължават убийствата, сблъсъците и нападенията, насочени срещу хуманитарни организации и хуманитарни работници. Физическо описание: цвят на очите: кафяв; цвят на косата: черен; ръст: 160 cm; тегло: 60 kg. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5891199

            Сведения от описателното обобщение на основанията за включване в списъка, предоставено от Комитета по санкциите:

         Habib Soussou е включен в списъка на 20 август 2015 г. съгласно точка 11 и точка 12, букви б) и д) от Резолюция 2196 (2015), затова че „участва във или оказва подкрепа за действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“; „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“ и „възпрепятства доставките на хуманитарна помощ за ЦАР или достъпа до хуманитарна помощ и нейното разпределяне в ЦАР“.

               Допълнителни сведения:

         Habib Soussou е назначен за регионален командир на Антибалака (COMZONE) за Boda на 11 април 2014 г. и поради това претендира, че носи отговорност за сигурността в подпрефектурата. На 28 юни 2014 г. главният координатор на Антибалака Patrice Edouard Ngaïssona назначава Habib Soussou за областен координатор за град Boda, считано от 11 април 2014 г., а от 28 юни 2014 г. — за цялата област Lobaye. В областите в Boda, в които Soussou действа като командир или координатор на Антибалака, ежеседмично се извършват убийства, сблъсъци и нападения от страна на Антибалака, насочени срещу хуманитарни организации и хуманитарни работници. Soussous и силите на Антибалака в тези области са насочвали действията си и срещу цивилни и са отправяли заплахи в този смисъл.
         6.   Oumar YOUNOUS ABDOULAY (други имена: a) Oumar Younous; б) Omar Younous; в) Oumar Sodiam; г) Oumar Younous M'Betibangui).

            Длъжност: Бивш генерал от Селека.

            Дата на раждане: 2 април 1970 г.

            Гражданство: Судан, централноафрикански дипломатически паспорт № D00000898, издаден на 11 април 2013 г. (валиден до 10 април 2018 г.)

            Адрес: а) Bria, Централноафриканска република (тел. + 236 75507560); б) Birao, Централноафриканска република; в) Tullus, Южен Дарфур, Судан (предишно местонахождение).

            Дата на посочване от ООН: 20 август 2015 г.

            Друга информация:

         занимава се с контрабанда на диаманти и е офицер с ранг на генерал с три звезди (генерал-лейтенант) от Селека, както и приближен на бившия временен президент на ЦАР Michel Djotodia. Физическо описание: цвят на косата: черен; ръст: 180 cm; произхожда от етническата група Fulani. Налична е снимка за включване в специалното известие на Интерпол и Съвета за сигурност на ООН. Според сведенията починал на 11 октомври 2015 г.; уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5903116

            Сведения от описателното обобщение на основанията за включване в списъка, предоставено от Комитета по санкциите:

         Oumar Younous е включен в списъка на 20 август 2015 г. съгласно точка 11 и точка 12, буква г) от Резолюция 2196 (2015), затова че „участва във или оказва подкрепа за действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“; и че „оказва подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР, включително диаманти, злато, видове от дивата флора и фауна, както и продукти от видове от дивата флора и фауна“.

               Допълнителни сведения:

         В качеството си на генерал от бившата коалиция Селека и контрабандист на диаманти Oumar Younous оказва подкрепа за въоръжена групировка посредством незаконната експлоатация и търговия с природни ресурси, включително диаманти, в Централноафриканската република.
         През октомври 2008 г. Oumar Younous, бивш шофьор в предприятието за изкупуване на диаманти Sodiam, се присъединява към бунтовническата групировка Mouvement des Libérateurs Centrafricains pour la Justice (MLCJ). През декември 2013 г. Oumar Younous е идентифициран като офицер с ранг на генерал с три звезди (генерал-лейтенант) от коалицията Селека и приближен на временния президент Michel Djotodia.
         Younous участва в търговията с диаманти от Bria и Sam Ouandja за Судан. Източници твърдят, че Oumar Younous е участвал в получаването на скрити в Bria пратки с диаманти, които пренася в Судан с цел продажба.
         7.   Haroun GAYE (други имена: a) Haroun Geye; б) Aroun Gaye; в) Aroun Geye).

            Длъжност: докладчик на политическата координация на Front Populaire pour la Renaissance de Centrafrique (FPRC).

            Дата на раждане: а) 30 януари 1968 г.; б) 30 януари 1969 г.

            Паспорт №: Централноафриканска република, номер O00065772 (буква O, последвана от три пъти цифра 0), валиден до 30 декември 2019 г.)

            Адрес: Bangui, Централноафриканска република.

            Дата на посочване от ООН:17 декември 2015 г.

            Друга информация:

         Gaye е водач на Front Populaire pour la Renaissance de Centrafrique (FPRC) (не е включена в списъка) — маргинализирана въоръжена групировка на бивши членове на Селека в Bangui. Той е водач и на т.нар. „Комитет за защита“ на квартал PK5 в Bangui (известен като „Съпротивата на PK5“ или „Тексас“) (не е включен в списъка), който изтръгва пари от жителите и използва физическо насилие. На 2 ноември 2014 г. Gaye е назначен от Nourredine Adam (вж. № 002) за докладчик на политическата координация на FPRC. На 9 май 2014 г. комитетът на Съвета за сигурност, създаден с Резолюция 2127 (2013) относно ЦАР, включва Adam в списъка със санкции. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5915753

            Сведения от описателното обобщение на основанията за включване в списъка, предоставено от Комитета по санкциите:

         Haroun Gaye е включен в списъка на 17 декември 2015 г. съгласно точка 11 и точка 12, букви б) и е) от Резолюция 2196 (2015) за „участие или подпомагане на действия, които подкопават мира, стабилността или сигурността на ЦАР“; „участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“; и „участие в планирането, ръководенето, финансирането или извършването на нападения срещу мисии на ООН или международни части в областта на сигурността, включително Minusca, мисиите на Европейския съюз и френските операции, които им оказват подкрепа“.

               Допълнителни сведения:

         От началото на 2014 г. Haroun Gaye е един от ръководителите на въоръжена група, действаща в квартал PK5 в Bangui. Представители на гражданското общество в квартал РК5 твърдят, че Gaye и неговата въоръжена група подхранват конфликта в Bangui, като се противопоставят на помирението и възпрепятстват придвижването на хора от и към трети район на Bangui. На 11 май 2015 г. Gaye и 300 демонстранти блокират достъпа до Националния преходен съвет с цел създаване на безредици на заключителния ден на форума в Bangui. Според сведенията Gaye е съдействал на представители на Антибалака за координиране на действията по създаването на безредиците.
         На 26 юни 2015 г. Gaye, придружен от малка група сподвижници, създава безредици при откриването на кампанията по регистрация на гласоподаватели в квартал РК5 в Bangui, като предизвиква прекратяването на кампанията по регистрация.
         На 2 август 2015 г. Minusca прави опит да арестува Gaye в съответствие с разпоредбите на точка 32, буква е), подточка i) от Резолюция 2217 (2015) на Съвета за сигурност на ООН. Според сведенията Gaye е бил предварително информиран за опита за арест и е чакал в готовност с тежковъоръжени свои привърженици. Силите на Gaye откриват огън по съвместната оперативна група на Minusca. При продължилата седем часа въоръжена схватка привържениците на Gaye използват огнестрелни оръжия, ръчни противотанкови гранатомети и ръчни гранати срещу силите на Minusca, убиват един член на мироопазващите сили и раняват осем. Gaye участва в насърчаването на съпътствани от насилие протести и сблъсъци в края на септември 2015 г., които по всичко личи представляват опит за преврат с цел да бъде свалено преходното правителство. Опитът за преврат вероятно е предвождан от привърженици на бившия президент Bozize, които встъпват в съюз по сметка с Gaye и други ръководители на FPRC. По всичко личи, че Gaye има за цел да осъществи поредица от ответни нападения, които да застрашат провеждането на предстоящите избори. Gaye отговаря за координацията с маргинализираните елементи от Антибалака.
         На 1 октомври 2015 г. в квартал РК5 се провежда среща между Eugène Barret Ngaïkosset, член на маргинализирана група в рамките на Антибалака, и Gaye с цел планирането на съвместно нападение в Bangui, което да бъде извършено на 3 октомври, събота. Групата на Gaye възпрепятства намиращите се в PK5 лица да напуснат квартала, с цел да се засили общностната идентичност на мюсюлманското население и така да се изостри междуетническото напрежение и да се осуети помирението. На 26 октомври 2015 г. Gaye и неговата група прекъсват среща между архиепископа на Bangui и имама на централната джамия в Bangui и заплашват делегацията, която е принудена да се оттегли от централната джамия и да напусне квартал PK5.
         8.   Eugène BARRET NGAÏKOSSET (други имена: а) Eugene Ngaikosset; б) Eugene Ngaikoisset; в) Eugene Ngakosset; г) Eugene Barret Ngaikosse; д) Eugene Ngaikouesset; несигурни други имена: е) „Касапина от Paoua“; ж) Ngakosset)

            Длъжност: а) бивш капитан от Централноафриканската президентска гвардия; б) бивш капитан от военноморските сили на ЦАР.

            Национален идентификационен номер: военен идентификационен номер от Централноафриканските въоръжени сили (FACA): 911-10-77.

            Адрес: а) Bangui, Централноафриканска република

            Дата на посочване от ООН: 17 декември 2015 г.

            Друга информация:

         капитан Eugène Barret Ngaïkosset е бивш член на президентската гвардия на бившия президент François Bozizé и е свързан с движението Антибалака. Избягал от затвора на 17 май 2015 г. след екстрадирането му от Brazzaville, създава собствена фракция в Антибалака, в която участват бивши бойци на FACA.

            Сведения от описателното обобщение на основанията за включване в списъка, предоставено от Комитета по санкциите:

         Eugène Barret Ngaïkosset е включен в списъка на 17 декември 2015 г. съгласно точка 11 и точка 12, букви б) и е) от Резолюция 2196 (2015), затова че „участва във или оказва подкрепа за действия, насочени срещу мира, стабилността или сигурността на ЦАР“, „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“; и „участва в планирането, ръководенето, подпомагането или извършването на нападения срещу мисии на ООН или международни части в областта на сигурността, включително Minusca, мисиите на Европейския съюз и френските операции, които им оказват подкрепа“.

               Допълнителни сведения:

         Ngaïkosset е един от основните извършители на насилието, избухнало в Bangui в края на септември 2015 г. Ngaïkosset и други представители на Антибалака са работели заедно с маргинализирани членове на бившата Селека в опит да дестабилизират преходното правителство на ЦАР. В нощта на 27 срещу 28 септември 2015 г. Ngaïkosset и други лица правят неуспешен опит да щурмуват жандармерийния лагер „Изамо“, за да откраднат оръжие и боеприпаси. На 28 септември групата обкръжава сградата на националното радио на ЦАР.
         На 1 октомври 2015 г. в квартал РК5 се провежда среща между Ngaïkosset и Haroun Gaye, лидер на Front Populaire pour la Renaissance de Centrafrique (FPRC) с цел планирането на съвместно нападение в Bangui, което да бъде извършено на 3 октомври, събота.
         На 8 октомври 2015 г. министърът на правосъдието на ЦАР обявява, че се планира Ngaïkosset и други лица да бъдат разследвани за участието им в насилието в Bangui през септември 2015 г. Ngaikosset и другите лица са обявени за участници в „ексцесии, представляващи нарушение на вътрешната сигурност на страната, престъпен сговор, подбуждане към гражданска война, гражданско неподчинение, омраза и съучастничество“. На правоприлагащите органи на ЦАР се възлага да започнат разследване, за да открият и арестуват извършителите и съучастниците.
         Счита се, че на 11 октомври 2015 г. Ngaïkosset е възложил на въоръжената групировка Антибалака под негово командване да извърши отвличания, главно на френски граждани, но и на централноафрикански политици и служители на ООН, с цел да предизвика насилственото оттегляне на временния президент Catherine Samba-Panza.
         9.   Joseph KONY (други имена: а) Kony б) Joseph Rao Kony в) Josef Kony г) Le Messie sanglant („Кървавият месия“)

            Длъжност: командващ Божията армия за съпротива

            Дата на раждане: a) 1959 г.; б) 1960 г.; в) 1961 г.; г) 1963 г.; д) 18 септември 1964 г.; е) 1965 г.; ж) (август 1961 г.); з) (юли 1961 г.); и) 1 януари 1961 г.; й) (април 1963 г.)

            Място на раждане: a) Palaro Village, Palaro Parish, Omoro County, Gulu District, Уганда; б) Odek, Omoro, Gulu, Уганда; в) Atyak, Уганда

            Гражданство: угандийски паспорт

            Адрес: a) Vakaga, Централноафриканска република; б) Haute-Kotto, Централноафриканска република; в) Basse-Kotto, Централноафриканска република; г) Haut-Mbomou, Централноафриканска република; д) Mbomou, Централноафриканска република; е) Haut-Uolo, Демократична република Конго; ж) Bas-Uolo, Демократична република Конго; з) (Предполагаем адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен). Според съобщения от януари 2015 г. 500 членове на Божията армия за съпротива са били експулсирани от Судан.)

            Дата на посочване от ООН: 7 март 2016 г.

            Друга информация:

         Kony е основател и ръководител на Божията армия за съпротива (вж. № 002). Под негово ръководство Божията армия за съпротива участва в отвличането, убийството и осакатяването на хиляди цивилни в цяла Централна Африка. Божията армия за съпротива е отговорна за отвличането, разселването, извършването на сексуално насилие и убийството на стотици хора в ЦАР; плячкосва и унищожава гражданска собственост. Името на бащата е Luizi Obol. Името на майката е Nora Obol. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5932340

            Сведения от описателното обобщение на основанията за включване в списъка, предоставено от Комитета по санкциите:

         Joseph Kony е включен в списъка на 7 март 2016 г. съгласно точка 12 и точка 13, букви б), в) и г) от Резолюция 2262 (2016) заради „участие или подпомагане на действия, които подкопават мира, стабилността или сигурността на ЦАР;“„участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;“„набиране или използване на деца във въоръжения конфликт в ЦАР в нарушение на приложимото международно право;“ и „оказване на подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато и продукти от видове от дивата флора и фауна.“

               Допълнителни сведения:

         Kony основава Божията армия за съпротива и бива описван като основател на групировката, религиозен водач, председател и главнокомандващ. Възникнала в северната част на Уганда през 80-те години на ХХ век, Божията армия за съпротива участва в отвличанията, убийствата и осакатяването на хиляди цивилни в цяла Централна Африка. Поради нарастващ военен натиск, през 2005 и 2006 г. Kony нарежда на Божията армия за съпротива да се оттегли от Уганда. Оттогава Божията армия за съпротива действа в Демократична република Конго, Централноафриканската република, Южен Судан и, според сведенията, Судан.
         Като лидер на Божията армия за съпротива Kony разработва и прилага стратегия на армията, в това число периодични нареждания за извършване на нападения и жестокости спрямо цивилното население. От декември 2013 г. под ръководството на Joseph Kony Божията армия за съпротива отвлича, разселва, извършва сексуално насилие и убива стотици хора в ЦАР и ограбва и унищожава гражданска собственост. Съсредоточена в източната част на ЦАР и според твърденията в Kafia Kingi, територия на границата между Судан и Южен Судан, чийто окончателен статут все още предстои да бъде определен, но военен контрол върху която упражнява Судан, Божията армия за съпротива напада села и заграбва храна и провизии.Бойците устройват засади, за да нападат силите за сигурност, и крадат снаряжението им; освен това бойците от Божията армия за съпротива нападат и грабят села, в които няма военно присъствие. Зачестили са и нападенията на Божията армия за съпротива над диамантени и златни мини.
         Kony има заповед за арест, издадена от Международния наказателен съд. МНС е повдигнал срещу него дванадесет обвинения в престъпления срещу човечеството, сред които убийство, държане в принудително подчинение, държане в принудително подчинение с цел използване за развратни действия, изнасилване, антихуманни действия като причиняване на тежки телесни повреди и страдания, и двадесет и едно обвинения във военни престъпления, включващи убийство, жестоко отношение към цивилни, умишлено насочване на нападение срещу цивилно население, ограбване, изнасилване и отвличане на деца на възраст под 15 години с цел включване в армията.
         Kony издава периодични нареждания към бунтовниците за извършване на грабежи на диаманти и злато от миньори занаятчии в източната част на Централноафриканската република. Според твърденията някои от минералите впоследствие биват пренасяни от групировката на Kony в Судан или се търгуват с местни цивилни и членове на бившата Селека.
         Освен това Kony е наредил на своите бойци да извършват бракониерски лов на слонове в националния парк Garamba в Демократична република Конго, откъдето според сведенията слонските бивни се пренасят през източната част на Централноафриканската република в Судан, където, твърди се, висши служители на Божията армия за съпротива ги продават и търгуват с тях с търговци и местни държавни служители от Судан. Търговията със слонова кост съставлява значителен източник на доходи за групировката на Kony. Според съобщения от януари 2015 г. 500 членове на Божията армия за съпротива са били експулсирани от Судан.
         10.   Ali KONY (други имена: а) Ali Lalobo б) Ali Mohammad Labolo в) Ali Mohammed г) Ali Mohammed Lalobo д) Ali Mohammed Kony е) Ali Mohammed Labola ж) Ali Mohammed Salongo з) Ali Bashir Lalobo и) Ali Lalobo Bashir й) Otim Kapere к) Bashir л) Caesar м) „One-P“ н) 1-P

            Длъжност: заместник, Божия армия за съпротива

            Дата на раждане: a) 1994 г. б) 1993 г. в) 1995 г. г) 1992 г.

            Адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен).

            Дата на посочване от ООН: 23 август 2016 г.

            Друга информация:

         Ali Kony е заместник в Божията армия за съпротива — посочено образувание и син на лидера на Божията армия за съпротива Joseph Kony — посочено лице. Ali е включен в йерархията на управлението на Божията армия за съпротива през 2010 г. Той е част от група от висши офицери на Божията армия за съпротива, базирани към Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5971056

            Сведения от описателното обобщение на основанията за включване в списъка, предоставено от Комитета по санкциите:

         Ali Kony е включен в списъка на 23 август 2016 г. съгласно точка 12 и точка 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР.“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016) или са оказвали подкрепа или са действали в полза, от името или под ръководството на лице или образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016), или образувание, притежавано или контролирано от включено в списъка лице или образувание.“
         Ali Kony се разглежда като потенциален наследник на Joseph Kony като лидер на Божията армия за съпротива. Ali участва все повече в оперативното планиране на Божията армия за съпротива и се разглежда като лице за достъп до Joseph Kony. Ali също е офицер от разузнаването на Божията армия за съпротива и командва до 10 подчинени.
         И Ali, и неговият брат Salim Kony отговарят за налагането на дисциплина в рамките на Божията армия за съпротива. И двамата братя са познати като част от вътрешния ръководен кръг на Joseph Kony, който отговаря за изпълнението на заповедите на Kony. Двамата са вземали дисциплинарни решения за наказания или убийства на членове на Божията армия за съпротива, които не са се подчинили на правилата на Божията армия за съпротива. Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република до оспорвания регион Kafia Kingi с цел продажба или търговия с местни търговци.
         Ali Kony отговаря за договарянето на цената на слоновата кост и натуралната размяна на слоновата кост с търговците. Ali се среща веднъж или два пъти месечно с търговците, за да договаря цената на слоновата кост на Божията армия за съпротива в щатски долари или судански лири, или за размяна срещу оръжия, боеприпаси и храни. Joseph Kony е наредил на Ali да използва най-големите бивни за закупуването на противопехотни мини, с които да се минира периметърът около лагера Kony. През юли 2014 г. Ali Kony е ръководил операция за преместването на 52 парчета слонова кост за доставка на Joseph Kony и с крайна цел продажба.
         През април 2015 г. Salim напуска Kafia Kingi, за да получи пратка от бивни. През май Salim участва в транспортирането на 20 парчета слонова кост от Демократична република Конго към Kafia Kingi. По същото време Ali се е срещнал с търговците, за да закупи провизии и да планира бъдеща среща за сключване на допълнителни сделки, и за да договори условията за закупуване от името на Божията армия за съпротива на предполагаемата слонова кост, ескортирана от Salim.
         11.   Salim KONY (други имена: а) Salim Saleh Kony б) Salim Saleh в) Salim Ogaro г) Okolu Salim д) Salim Saleh Obol Ogaro е) Simon Salim Obol)

            Длъжност: заместник, Божия армия за съпротива

            Дата на раждане: a) 1992 г. б) 1991 г. в) 1993 г.

            Адрес: а) Kafia Kingi (територия на границата между Судан и Южен Судан, чийто окончателен статут все още предстои да бъде определен) б) Централноафриканска република

            Дата на посочване от ООН: 23 август 2016 г.

            Друга информация:

         Salim Kony е заместник в Божията армия за съпротива — посочено образувание и син на лидера на Божията армия за съпротива Joseph Kony — посочено лице. Salim е включен в ръководството на Божията армия за съпротива през 2010 г. Той е част от група от висши офицери на Божията армия за съпротива, базирани към Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5971058

            Сведения от описателното обобщение на основанията за включване в списъка, предоставено от Комитета по санкциите:

         Salim Kony е включен в списъка на 23 август 2016 г. съгласно точка 12 и точка 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016) или са оказвали подкрепа или са действали в полза, от името или под ръководството на лице или образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016), или образувание, притежавано или контролирано от включено в списъка лице или образувание.“
         Salim Kony е главнокомандващ на „полевия щаб“ на Божията армия за съпротива, като от най-ранна възраст планира съвместно с Joseph Kony нападенията и мерките за защита на Божията армия за съпротива. Преди Salim е водил група, която осигурява охрана на Joseph Kony. Напоследък Joseph Kony е поверил на Salim управлението на финансовите и логистичните мрежи на Божията армия за съпротива.
         И Salim, и неговият брат Ali Kony отговарят за налагането на дисциплина в рамките на Божията армия за съпротива. И двамата братя са познати като членове на вътрешния ръководен кръг на Joseph Kony, които отговарят за изпълнението на заповедите на Joseph Kony. Двамата са вземали дисциплинарни решения за наказания или убийства на членове на Божията армия за съпротива, които не са се подчинили на правилата на Божията армия за съпротива. По получени данни Salim е убивал членове на Божията армия за съпротива, които са възнамерявали да дезертират и е докладвал на Joseph Kony за дейности на групата на Божията армия за съпротива и отделни нейни членове.
         Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република до оспорвания регион Kafia Kingi с цел продажба или търговия с местни търговци.
         Salim често се разгръща на границата на ЦАР с приблизително дванадесет бойци, за да пресрещнат и ескортират други групи от Божията армия за съпротива, които пренасят слонова кост на север от Garamba. През април 2015 г. Salim напуска Kafia Kingi, за да получи пратка от бивни. През май Salim участва в транспорта на двадесет парчета слонова кост от Демократична република Конго към Kafia Kingi.
         Преди това, през юни 2014 г., Salim преминава в Демократична република Конго с група бойци на Божията армия за съпротива с цел бракониерски лов на слонове в Garamba. Joseph Kony също е възложил на Salim да ескортира двама командири от Божията армия за съпротива до Garamba, за да разкрият скривалища на слонова кост, скрита там от години. През юли 2014 г. Salim се среща с втора група от Божията армия за съпротива, за да транспортира слоновата кост — общо 52 парчета — до Kafia Kingi. Salim е отговарял за поддържане на отчетността за слоновата кост пред Joseph Kony и за предаване на информация относно сделки със слонова кост до групи на Божията армия за съпротива.
         Б.   Образувания

         1.   ЦЕНТРАЛНОАФРИКАНСКО БЮРО ЗА ИЗКУПУВАНЕ НА ДИАМАНТИ/KARDIAM (BUREAU D'ACHAT DE DIAMANT EN CENTRAFRIQUE/KARDIAM) (други имена: a) BADICA/KRDIAM б) KARDIAM)

            Адрес: a) BP 333, Bangui, Централноафриканска република (тел. +32 3 2310521, факс. +32 3 2331839, ел. поща: kardiam.bvba@skvnet.be: уебсайт: www.groupeabdoulkarim.com) б) Антверпен, Белгия

            Дата на посочване от ООН: 20 август 2015 г.

            Друга информация:

         От 12 декември 1986 г. се ръководи от Abdoul-Karim Dan-Azoumi, а от 1 януари 2005 г. от Aboubakar Mahamat. Сред клоновете му са MINAiR и SOFIA TP (Douala, Камерун). Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/une/5891200

            Сведения от описателното обобщение на основанията за включване в списъка, предоставено от Комитета по санкциите:

         Централноафриканското бюро за изкупуване на диаманти/KARDIAM е включено в списъка на 20 август 2015 г. съгласно точка 12, буква г) от Резолюция 2196 (2015), затова че „оказва подкрепа на въоръжени групи или престъпни мрежи чрез незаконна експлоатация или търговия с природни ресурси в ЦАР, включително диаманти, злато, видове от дивата флора и фауна, както и продукти от видове от дивата флора и фауна“.

               Допълнителни сведения:

         BADICA/KARDIAM оказва подкрепа на въоръжени групи в Централноафриканската република, по-специално бившата коалиция Селека и движението Антибалака, посредством незаконна експлоатация и търговия с природни ресурси, включително диаманти и злато.
         През 2014 г. Централноафриканското бюро за изкупуване на диаманти (BADICA) продължава да купува диаманти от Bria и Sam-Ouandja (област Haute Kotto) в източната част на Централноафриканската република, където силите на бившата коалиция Селека налагат такси на самолетите, превозващи диаманти, и получават от търсачите на диаманти плащания срещу гаранции за сигурност. Някои от търсачите — доставчици на BADICA, в Bria и Sam-Ouandja са тясно свързани с командири от бившата Селека.
         През май 2014 г. белгийските власти залавят две пратки с диаманти, изпратени на представителството на BADICA в Антверпен, което официално е регистрирано в Белгия с названието KARDIAM. Според експерти по диамантите заловените скъпоценни камъни твърде вероятно са с централноафрикански произход и притежават качества, характерни за Sam-Ouandja и Bria, както и за Nola (област Sangha Mbaéré), в югозападната част на страната.
         Търговците, купували диаманти, незаконно изнасяни от Централноафриканската република за чуждестранни пазари, включително от западната част на страната, са извършвали дейност в Камерун от името на BADICA.
         През май 2014 г. BADICA изнася и злато, добито в Yaloké (Ombella-Mpoko), където непромишлени златни мини са под контрола на Селека до началото на февруари 2014 г., когато контролът се поема от групи на Антибалака.
         2.   БОЖИЯ АРМИЯ ЗА СЪПРОТИВА (други имена: а) LRA б) Божие движение за съпротива (LRM) в) Божие движение/армия за съпротива (LRM/A)

            Адрес: a) Vakaga, Централноафриканска република; б) Haute-Kotto, Централноафриканска република; в) Basse-Kotto, Централноафриканска република; г) Haut-Mbomou, Централноафриканска република; д) Mbomou, Централноафриканска република; е) HautUolo, Демократична република Конго; ж) Bas-Uolo, Демократична република Конго; з) (Предполагаем адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен). Според съобщения от януари 2015 г. 500 членове на Божията армия за съпротива са били експулсирани от Судан.)

            Дата на посочване от ООН:7 март 2016 г.

            Друга информация:

         Възниква в северната част на Уганда през 90-те години на ХХ век. Участва в отвличанията, убийствата и осакатяванията на хиляди цивилни в Централна Африка, включително стотици в Централноафриканската република. Ръководена е от Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/une/5932344

            Сведения от описателното обобщение на основанията за включване в списъка, предоставено от Комитета по санкциите:

         Божията армия за съпротива е включена в списъка на 7 март 2016 г. съгласно точка 12 и точка 13, букви б), в) и г) от Резолюция 2262 (2016) заради „участие или подпомагане на действия, които подкопават мира, стабилността или сигурността на ЦАР;“„участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;“„набиране или използване на деца във въоръжения конфликт в ЦАР в нарушение на приложимото международно право;“ и „оказване на подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато и продукти от видове от дивата флора и фауна“.

               Допълнителни сведения:

         Възникнала в северната част на Уганда през 80-те години на ХХ век, Божията армия за съпротива извършва отвличания, убийства и осакатявания на хиляди цивилни в цяла Централна Африка. Поради нарастващ военен натиск, през 2005 г. и 2006 г. Joseph Kony нарежда на Божията армия за съпротива да се оттегли от Уганда. Оттогава Божията армия за съпротива действа в Демократична република Конго, Централноафриканската република, Южен Судан и, според сведенията, Судан.
         От декември 2013 г. Божията армия за съпротива отвлича, разселва, извършва сексуално насилие и убива стотици хора в ЦАР и извършва грабежи и унищожава гражданска собственост. Съсредоточена в източната част на ЦАР и според твърденията в Kafia Kingi, територия на границата между Судан и Южен Судан, чийто окончателен статут все още предстои да бъде определен, но военен контрол върху която упражнява Судан, Божията армия за съпротива напада села и заграбва храна и провизии. Бойците устройват засади, за да нападат силите за сигурност, и крадат снаряжението им, когато те отговорят на нападенията на Божията армия за съпротива; освен това бойците от Божията армия за съпротива нападат и ограбват села, в които няма военно присъствие. Зачестили са нападенията на Божията армия за съпротива над диамантени и златни мини.
         Подразделенията на Божията армия за съпротива често се придружават от пленници, които са принуждавани да работят като носачи, готвачи и сексуални роби. Божията армия за съпротива извършва основано на пола насилие, включително изнасилвания на жени и млади момичета.
         През декември 2013 г. Божията армия за съпротива отвлича десетки хора в Haute-Kotto. Според сведенията от началото на 2014 г. Божията армия за съпротива участва в отвличането на стотици цивилни в ЦАР.
         В началото на 2014 г. бойци от Божията армия за съпротива нападат неколкократно Obo, префектура Haut-Mbomou в източната част на ЦАР.
         Между май и юли 2014 г. Божията армия за съпротива продължава да извършва нападения в Obo и на други места в югоизточната част на ЦАР, в т.ч. явно координирани нападения и отвличания в префектура Mbomou в началото на юни.
         Поне от 2014 г. насам Божията армия за съпротива участва в бракониерство и трафик на слонове с цел генериране на приходи. Съобщава се, че Божията армия за съпротива извършва трафик на слонова кост от националния парк Garamba в северната част на ЦАР в Дарфур, която разменя за оръжия и провизии. Според сведенията Божията армия за съпротива превозва слонски бивни, придобити чрез бракониерство, през ЦАР в Дарфур, Судан, с цел продажба. Освен това се съобщава, че от началото на 2014 г. Kony дава нареждания на бойци от Божията армия за съпротива за извършване на грабежи на диаманти и злато от миньори в източната част на ЦАР, които да бъдат превозвани в Судан. Според съобщения от януари 2015 г. 500 членове на Божията армия за съпротива са били експулсирани от Судан.
         В началото на февруари 2015 г. тежковъоръжени бойци от Божията армия за съпротива отвличат цивилни в Kpangbayanga, Haut-Mbomou и крадат хранителни продукти.
         На 20 април 2015 г. нападение на Божията армия за съпротива и отвличане на деца от Ndambissoua в югоизточната част на ЦАР карат по-голямата част от жителите на селото да избягат. Освен това в началото на юли 2015 г. Божията армия за съпротива напада няколко села в южната част на префектура Haute-Kotto; нападенията включват грабежи, насилие над цивилни, изгаряне на къщи и отвличане.
         От януари 2016 г. приписваните на Божията армия за съпротива нападения се увеличават в Mbomou, Haut-Mbomou и Haute-Kotto, като засягат по-специално миннодобивни райони в Haute-Kotto. Тези нападения включват грабежи, насилие над цивилни, унищожаване на имущество и отвличания. Те водят до разселване на населението, като това включва около 700 души, потърсили убежище в Bria.“


title: Регламент за изпълнение (ЕС) № 482/2012 на Комисията от 7 юни 2012 година за одобрение на минимални промени в спецификацията на название, вписано в регистъра на защитените наименования за произход и на защитените географски указания [Tettnanger Hopfen (ЗГУ)]

text:
               8.6.2012

               BG

               Официален вестник на Европейския съюз

               L 148/15

         РЕГЛАМЕНТ ЗА ИЗПЪЛНЕНИЕ (ЕС) № 482/2012 НА КОМИСИЯТА
   от 7 юни 2012 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания [Tettnanger Hopfen (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006, Комисията разгледа заявката на Германия за одобрение на промяна на елементи в спецификацията на защитеното географско указание „Tettnanger Hopfen“, регистрирано по силата на Регламент (ЕО) № 415/2010 на Комисията (2).

               (2)

               Заявката цели промяна в спецификацията. Разрешена е употребата на нови кордони поради икономически причини. Периодът на подрязване е променен така, че да позволява по-добро приспособяване към все по-неблагоприятните метеорологични условия. Разрешено е използването на хербициди с новите кордони, за да се повиши количеството вода за растенията хмел. Максималната температура на сушене е повишена на 65 °С поради наличието на нови научни данни.

               (3)

               Комисията разгледа исканата промяна и стигна до заключението, че тя е обоснована. Тъй като по смисъла на член 9 от Регламент (ЕО) № 510/2006 промяната е минимална, Комисията може да я одобри без да прибягва до процедурата, описана в членове 5, 6 и 7 от посочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Tettnanger Hopfen“ се изменя в съответствие с приложение I към настоящия регламент.
   Член 2
   Единният документ, в който се изреждат основните елементи на спецификацията, се намира в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 юни 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 119, 13.5.2010 г., стр. 5.

      ПРИЛОЖЕНИЕ I
      Одобрява се следната промяна в спецификацията на защитеното географско указание „Tettnanger Hopfen“:

         Метод на производство:

                  1)

                  Заличават се следните четвърто, пето и шесто изречение:
                  Производителите на хмел в Tettnang могат да започнат работата си едва през пролетта, докато в други райони на отглеждане подпорната тел се окачва още през зимата. Това се дължи на специфичните за областта кордони. Докато в други райони на отглеждане преобладават едностранните кордони, в Tettnang 6 реда образуват една клетка, след която се намира ивицата за селскостопанските машини.

                     Обяснение: Въвеждането на (различни) нови кордони е продиктувано от икономически съображения и улеснява използването на машините.

                  2)

                  В седмото изречение „От началото до средата на април“ се заменя с „От началото на март до средата на април“.

                     Обяснение: Удължаването на периода на подрязване позволява по-добро приспособяване към все по-неблагоприятните метеорологични условия, породени от промяната в климата, и оптимално използване на работната ръка.

                  3)

                  Напълно се заличават следните шестнадесето и седемнадесето изречение:
                  Една от особеностите е, че от фазата на цъфтежа нататък се извършва озеленяване (за разлика от други райони на отглеждане използването на хербициди е забранено въз основа на доброволно поето задължение), така че повече не се налага никакво обработване на почвата. Целта е да се предотвратят сгъстяването на почвата и отмиването, както и да се насърчава образуването на хумус.

                     Обяснение: Възможно е използването на нови кордони да наложи употребата на хербициди. Това става единствено в случаи — относително редки — на буйна плевелна растителност и е необходимо, за да се повиши количеството вода за растенията хмел. Качеството на хмела не би трябвало да пострада от това.

                  4)

                  В двадесетото изречение „62 °C“ се заменя с „65 °C“.

                     Обяснение: Предвид наличието на нови научни данни може да се наложи повишаване на максималната температура на сушене на 65 °C. Повишаването на максималната температура на сушене отговаря на общите условия на договора за доставка на хмел; в таблицата за качеството на немския хмел се уточнява, че суровият хмел трябва да се суши при температура 60—65 °C. Освен това сушенето при по-висока температура подобрява енергийната ефективност. Това по никакъв начин не вреди на деликатния аромат на хмела.

      ПРИЛОЖЕНИЕ II

         ЕДИНЕН ДОКУМЕНТ

      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни

         „TETTNANGER HOPFEN“

      ЕО №: DE-PGI-0105-0528-3.11.2011

         ЗГУ ( Х ) ЗНП ( )

      1.   Наименование

      „Tettnanger Hopfen“
      2.   Държава-членка или трета държава

      Германия
      3.   Описание на земеделския продукт или храна

      3.1.   Вид продукт

                  Клас 1.8:

                  други продукти от приложение I към Договора (подправки и др.)

            3.2.   Описание на продукта, за който се отнася наименованието от точка 1

      Биология на растенията: От гледна точка на ботаниката хмелът (Humulus lupulus) спада към вида на копривите (Urticales) и към семейството на коноповите растения (Cannabaceae). Хмелът е двудомно растение, т.е. на едно растение се развиват или само женски, или само мъжки съцветия. Отглежда се само „женският хмел“, от чиито цветове се образуват шишарките. Закрилата съгласно Регламент (ЕО) № 510/2006 се заявява изключително за женските хмелови шишарки (натурален хмел) и за получаваните от тях продукти от преработката, по-специално хмелов гранулат и екстракти от хмел. Хмеловата шишарка се състои от брактеи, брактеоли, цветна дръжка и средната жилка и носи важните за пивоварното качество съставки на хмела от Tettnang. Хмелът е растение на късия ден, т.е. расте по дължина в периода, когато дните се удължават, а цъфти от около 21 юни нататък, когато дните намаляват. Благодарение на благоприятните условия на местоположението (почва, количество валежи и средни температури), хмелът от Tettnang може да израсне на височина до 8,3 m, за разлика от хмела в други райони на отглеждане (подпорните конструкции в другите райони на отглеждане по принцип са не по-високи от 7—7,5 m). Той расте бързо (до 30 cm за един ден), като стъблото се увива по посока на часовниковата стрелка. Като „Tettnanger Hopfen“ се определят ароматните сортове от района на отглеждане Tettnang. Освен основните сортове Tettnanger (от 1973 г. има единно наименование „Tettnanger Frühhopfen“ (ранен хмел от Tettnang; вж. P. Heidtmann, „Grünes Gold“, 1994 г., стр. 342) и „Hallertauer Mittelfrüher“ (Средноранен хмел от Халертау) се отглеждат и сортовете „Hallertauer Tradition“ (Традиция ат Халертау) и „Perle“ (Перла). Сортът Tettnanger се отглежда изключително в района на отглеждане Tettnang.
      Използване: Хмелът от Tettnang се използва почти изцяло (около 99 %) за производство на бира и съвсем малка част се използва във фармацията. Клиентите получават хмела от Tettnang най-вече в преработен вид под формата на хмелов гранулат и в по-малка степен под формата на екстракт от хмел, тъй като екстракцията може да доведе до загуба на ценни ароматични вещества на хмела.
      Съставки: Съставките, които допринасят за качеството на хмела са горчивите вещества (хмелови смоли), ароматичните вещества (етерични масла) и танините (полифеноли). Tettnang е районът на отглеждане на ароматните сортове на хмела.
      Хмелът от Tettnang дължи доброто си име в целия свят по-специално на изключително деликатните ароматични вещества, съдържащи над 300 съставки на етерични масла (така нареченият хмелов букет). Ароматът на хмела от Tettnang варира от мирис на цветя, лимонов или плодов до мирис на френско грозде, сладникав или пикантен. Общото впечатление от аромата на хмела, отглеждан в района Tettnang, е, че ароматът на този сорт хмел е „хармоничен, траен и приятен“.
      Допълнително към тази класификация при търговията с хмел официално се прави разграничаване между следните сортове (според компонентите): „хмел с най-деликатен аромат“, „ароматен хмел“, „горчив хмел“, „хмел с високо съдържание на алфа-киселини“. 96 % от хмела от Tettnang (сортовете „Tettnanger“ и „Hallertauer“) спадат към групата „хмел с най-деликатен аромат“, а останалите 4 % („Perle“ и „Hallertauer Tradition“) — към групата „ароматен хмел“. Тъй като голяма част от 300-те съставки на аромата остават неуловими за сетивата, за отговорните лица и купувачите в пивоварните субективното впечатление продължава да е от решаващо значение (при подбора купувачът си пъха носа в хмела). Познавачите определят хмела от Tettnang като хмела с най-деликатен аромат.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Целият процес на производство на суровия хмел, включително опаковането на хмеловите шишарки, запечатването и сертифицирането в местния склад за запечатване, се извършва в определения географски район.
      3.6.   Специфични правила за рязане, настъргване, опаковане и др.

      —
      3.7.   Специфични правила за етикетиране

      —
      4.   Кратко определение на географския район

      Географският район съответства на хмеловите плантации на територията на Tettnang. Той включва:

                  1.

                  в окръг Боденско езеро (Bodenseekreis) — общини Eriskirch, Friedrichshafen, Hagnau am Bodensee, Immenstaad am Bodensee, Kressbronn am Bodensee, Langenargen, Markdorf, Meckenbeuren, Neukirch, Oberteuringen и Tettnang;

                  2.

                  в окръг Равенсбург (Ravensburg) — общини Achberg, Amtzell, Berg, Bodnegg, Grünkraut, Ravensburg, Wangen im Allgäu (територията на бившите общини Neuravensburg и Schomburg);

                  3.

                  в окръг Линдау (Боденско езеро) (Lindau (Bodensee) — общини Bodolz, Lindau (Bodensee), Nonnenhorn и Wasserburg (Bodensee).

            5.   Връзка с географския район

      5.1.   Специфична характеристика на географския район

      Отглеждането на хмел в района на Tettnang се споменава за първи път в документ от 1150 г. (вж. P. Heidtmann, „Grünes Gold“, 1994 г., стр. 12). През 1838 г. някогашния Тетнангски окръг (Oberamt Tettnang) наброява 14 пивоварни (вж. Memminger, „Beschreibung des Oberamts Tettnang“, 1838 г., стр. 62), 3 от които се намират в самия град. Три години по-късно, през 1841 г., те са вече шест (P. Heidtmann, „Grünes Gold“, 1994 г., стр. 13). Собствениците на пивоварните сами си отглеждат хмела. Методичното отглеждане започва през 1844 г. по инициатива на тетнангския общински лекар Johann Nepomuk von Lentz и на осем други граждани на Tettnang, специално с оглед на климатичните условия на района, които са на границата на необходимите за лозарство (P. Heidtmann, „Grünes Gold“, 1994 г., стр. 15). Разширяването на обработваните площи, което започва с присъединяването на север на по-старите хмелови плантации в района на Altshausen (обработвани от около 1821 г., вж. P. Heidtmann, „Grünes Gold“ 1994 г., стр. 14), започва през 1860 г. (през 1864 г. — 91 ha, през 1866 г. — 160 ha, през1875 г. — 400 ha, през 1914 г. — 630 ha; вж. P. Heidtmann, „Grünes Gold“, 1994 г., стр. 22 и следващите стр.). Най-голямото си разширяване районът на отглеждане Tettnang отбелязва през деветдесетте години на 20-и век, когато се разраства до 1 650 хектара (вж. доклада от 1997 г. за пазара на хмел в ЕС и доклада от 1997 г. на кооперативното дружество за използване на хмела (HGV). В областта на Tettnang от край време се селектират и отглеждат само ароматни сортове на хмела.
      Хмелът от Tettnang се отглежда само на така наречения чакъл на ниските тераси — млада морена от ледниковата епоха Вюрм, в басейна на Шусен, покрай р. Арген и по долината, датираща от ледниковата епоха. Тази геоложка формация с особено дълбоки потоци от подпочвени води позволява на хмела да пусне корените си надълбоко (до 2 m.). Същевременно тя разполага с необходимата постоянна влажност, дори и през периоди на екстремна суша. Относително мекият климат, който преобладава в този район с надморска височина между 400 и 600 m и за чието регулиране допринася и Боденското езеро, също допринася съществено за специфичния аромат на хмела от Tettnang.
      Хмелът от Tettnang расте при уникални климатични условия (средни величини на средните годишни температури, часовете слънцегреене и количеството валежи). Така например през последните 30 години (данни от 2009 г.) средната температура е била 9,4 °C, имало е почти 1 800 часа слънцегреене и 1 136 mm валежи, т.е. средните стойности са много по-високи от тези за същия период в другите райони на отглеждане на хмел в Германия.
      5.2.   Специфична характеристика на продукта

      Като „Tettnanger Hopfen“ се определят ароматните сортове, отглеждани в хмелови плантации в района на Tettnang. Освен основните сортове „Tettnanger“ и „Hallertauer Mittelfrüher“ се отглеждат и сортовете „Hallertauer Tradition“ и „Perle“. Сортът „Tettnanger“ се отглежда най-вече в района на Tettnang.
      Хмелът от Tettnang съдържа изключително деликатни ароматични вещества, които се състоят от над 300 съставки на етерични масла (така нареченият хмелов букет). Ароматът на хмела от Tettnang варира от мирис на цветя, лимонов и плодов, до мирис на френско грозде, сладникав и пикантен. Общото впечатление от аромата на хмела, отглеждан в района Tettnang, е, че ароматът на този сорт хмел е „хармоничен, траен и приятен“.
      Съгласно категориите, обособени от търговците на хмел, 96 % от хмела от Tettnang (сортовете „Tettnanger“ и „Hallertauer“) спадат към групата „хмел с най-деликатен аромат“, а останалите 4 % („Perle“ и „Hallertauer Tradition“) — към групата „ароматен хмел“.
      Хмелът от Tettnang се отличава също така с голяма хомогенност.
      Анализите на външните качествени характеристики на всяка доставена партида, извършвани в специализирана лаборатория на място в Tettnang, потвърждават тази особеност всяка година.
      Заключенията бяха потвърдени също така от университета в Hohenheim — за сорта „Tettnanger“, и от пивоварната Anheuser/Busch — за сорта „Hallertauer Mittelfrüher“.
      Хмелът от Tettnang е известен далеч отвъд регионалните граници. Деликатният аромат на хмела от малкия, но важен център за отглеждане — Tettnang, се радва на почитатели в цял свят — както в Япония, така и в САЩ. За особеното признание и качеството свидетелства например фактът, че в САЩ има немалко пивовари, които на варелите си поставят етикет с надпис „brewed with Tettnang Hops“ (произведено с хмел от Tettnang). Благодарение на високото си качество хмелът от Tettnang се продава винаги на най-високи цени (вж. годишните доклади на ЕС от 90-те години, годишните доклади от 1990 до 2000 г. на Bayerische Landesanstalt; P. Heidtmann, „Grünes Gold“, 1994 г., стр. 368 и 369). Що се отнася до жителите на град Tettnang, то техният живот се диктува изцяло от хмела. За това свидетелстват съществуващите регионални структури и събитията, които се организират и които са посветени на хмела от Tettnang. Така например откритият през 1995 г. музей на хмела в Tettnang свидетелства за специалното внимание, на което се радва отглеждането на хмела. По дългата 4 km тематична пътека заинтересованият посетител може да получи цялата заслужаваща интерес информация за хмела от Tettnang. Има и кръгов маршрут за велосипедисти с дължина 42 km в района на отглеждане Tettnang. Всяка година през месец август, малко преди прибирането на реколтата, жителите на Tettnang се събират на празника на хмела в Tettnang-Kau, за да отбележат тържествено дългогодишната традиция на своето „зелено злато“. Не на последно място избираните на всеки две години в Tettnang кралица на хмела и две принцеси представят подобаващо хмела от Tettnang в събития на регионално и международно равнище.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Комбинацията от геоложките дадености (качеството на почвите) и климатичните фактори създава оптимални условия за растежа на хмела от Tettnang и за образуването на шишарки, като по този начин допринася и за хомогенността му, която до голяма степен е географски обусловена. Изключително деликатният аромат на хмела от Tettnang се дължи до голяма степен и на естеството на почвата в определения географски район, а така също на относително мекия климат, за чието регулиране допринася и Боденското езеро. Хмелът от Tettnang дължи доброто си име в цял свят най-вече на аромата си. Дългогодишните традиции в отглеждането на хмел в района на Tettnang са довели и до отъждествяване на населението на района с хмела от Tettnang, превърнал се в неразделна част от местния социален живот.

         Препратка към публикуваната спецификация

      Markenblatt (регистър на марките), том 33, 20.8.2010 г., част 7а-бб, стр. 14729
      http://register.dpma.de/DPMAregister/geo/detail.pdfdownload/19450